open-index/open-wikipedia-markdown huggingface dataset:
Forsand

**Forsand** on entinen Norjan kunta Rogalandin läänissä. Sen rajanaapureita pohjoisessa olivat Hjelmeland ja Strand, lännessä Sandnes Høgsfjordenin toisella puolella, etelässä Gjesdal ja idässä Bykle Itä-Agderin läänissä sekä Sirdal Länsi-Agderin läänissä.

Kunta oli asukasluvultaan Rogalandin pienimpiä, mutta pinta-alaltaan kolmanneksi suurin. Kunnan keskustaajama sijaitsi kahden vuonon, Lysefjordenin ja Høgsfjordenin, yhtymäkohdassa. Suurin osa asukkaista asuu Forsandin kuntakeskustassa.

Forsand liitettiin Sandnesiin vuoden 2020 alussa.

## Pinnanmuodostus
Kunta oli pitkulainen ja sen alueella oli runsaasti vuoria, laaksoja ja vuonomaisemaa. Lysefjordenin reunamilla ovat sekä Preikestolenin että Kjeragin kalliokielekkeet. Preikestolen kohoaa 600&nbsp;m vuonosta ja Kjerag puolestaan 1&nbsp;000&nbsp;m.

## Historia
Fossanmoenin alueella on tehty laajoja arkeologisia kaivauksia. Sieltä on löydetty esineistöä sekä pronssikaudelta noin 1800&nbsp;eaa., rautakaudelta että kansainvaellusajalta noin 600-luvulta. Löytöjen perustalta paikalle on restauroitu muinaiskylä nimeltä *Landa*, jossa on kolme rakennusta: yksi pronssikaudelta, yksi rautakaudelta ja yksi kansainvaellusten ajoilta. Suurimman asutuskeskittymän paikalla arvioidaan olleen kansainvaellusten aikaan, jolloin paikalla on arveltu asuneen 250 ihmistä ja noin 400 eläintä.

## Elinkeinoelämä ja matkailu
Perinteisesti kalastus, metsästys, maatalous ja sisävesikalastus ovat olleet pääelinkeinoja. Nykyisin maatalous, hiekanotto, kalankasvatus ja matkailu muodostavat elinkeinoelämän selkärangan, minkä lisäksi kunnassa on joitakin pienyrityksiä.

Kjerag on suosittu base-hyppypaikka. Alueella on myös paljon merkittyjä retkeilyreittejä.

## Lähteet

## Aiheesta muualla
Mandoul

**Mandoul** on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 Moyen-Charin provinssin eteläosasta. 

Alue sijaitsee maan eteläosassa Keski-Afrikan tasavallan vastaisella rajalla. Sen pääkaupunki on Koumra. Vuonna 2009 alueella oli 637&nbsp;086 asukasta. Sen pinta-ala on 17&nbsp;000 km2.

## Lähteet
Heather North

**Heather May North Kenney** (13. joulukuuta 1945 Pasadena, Kalifornia, Yhdysvallat – 30. marraskuuta 2017 Studio City, Kalifornia) oli yhdysvaltalainen näyttelijä. Hän on tehnyt muun muassa Scooby-Doo-sarjojen Daphne Blaken äänirooleja. Roolissa hän oli vakituisesti 1970-luvulta 1990-luvun animaatiosarjoihin ja elokuviin. Hän jatkoi roolissa myös 2000-luvulla muutamissa suoraan DVD:lle julkaistuissa elokuvissa.

## Ura
Northin näyttelijänura televisiossa alkoi 1960-luvulla, jolloin hän esiintyi vuoteen 1971 asti televisiosarjassa *[[Päivien viemää]]*. Hän esiintyi myös *[[Seesamtie]]ssä* vuosina 1968–1990. Hänet valittiin vuonna 1970 Stefanianna Christophersonin tilalle *[[Scooby-Doo, Where Are You!]]* -animaatiosarjan toiselle tuotantokaudelle. Ääninäyttelemisen ohella hän jatkoi televisiossa vierailurooleissa.

### Perhe-elämä
North oli naimisissa Wes Kenneyn, joka tunnetaan *Päivien viemää* -televisiosarjan tuottajana, kanssa vuodesta 1971 tämän kuolemaan 2015 saakka.

North kuoli 71-vuotiaana hengitystiehyttulehduksen aiheuttamaan sydänkohtaukseen kotonaan Kaliforniassa 30. marraskuuta 2017.

## Lähteet

## Aiheesta muualla
* Voice Chasers 
* TV.com
Scooby-Doo (vuoden 1976 televisiosarja)

**Scooby-Doo** () on yhdysvaltalainen Hanna-Barberan tuottama animaatiosarja. Siitä tuotettiin yhteensä 40 jaksoa, joista ensimmäiset 16 jaksoa esitettiin The Scooby-Doo/Dynomutt Hour -ohjelman yhteydessä. Loput 24 jaksoa esitettiin vuosina 1977–1978 Scooby's All-Star Laff-A-Lympics/Scooby's All-Stars -ohjelman yhteydessä.

Sarja jatkoi alkuperäisen Scooby-Doo, Where Are You! -sarjan tapaan Scooby-Doon ja mysteeripoppoon seikkailuja mysteereiden ratkomisessa. Ohjelmassa tapahtuvien kohtauksien taustalle oli valmiiksi äänitettyä naurun ääniä, joita käytetään muun muassa komediasarjojen yhteyksissä.

## Äänirooleissa
### '''Alkuperäiset ääninäyttelijät'''

### '''Suomenkieliset ääninäyttelijät'''

## Sarja Suomessa
Suomessa Scooby-Doota julkaistiin 1990-luvulla VHS:lle ja myöhemmin Nelonen esitti sarjaa vuosina 1998–1999. Sitä esitetään edelleen Suomessa maksullisella Cartoon Network -kanavalla.

## Aiheesta muualla
* TV.com
Christianssands Bryggeri

**Christianssands Bryggeri** eli **CB** oli norjalainen vuonna 1856 perustettu olut- ja virvoitusjuomapanimo Kristiansandissa. Se oli eräs alueensa ja myös valtakunnallisesti tunnetuimpia tuotemerkkejä, jonka säilyttämiseksi Kristiansandissa perustettiin myös oma yhdistys, *CB ølets venner*. Panimon toiminta Kristiansandissa lakkasi vuonna 2022.

## Historia
Panimon perusti konsuli Ole Jacob Mørch vuonna 1856. Hän joutui myymään panimon muiden yritystensä joukossa 1859 Krimin sodan aiheuttaman laman vuoksi.Sen osti konsuli Jørgen Christiansen 22&nbsp;000 speciedalerilla. Christiansen viimeisteli panimorakennuksen ja aloitti tuotannon saman vuoden syksyllä.

Yritys menestyi, ja se pysyi Christiansenin suvun omistuksessa viiden sukupolven ajan vuoteen 1964, jolloin sen osti stavangerilainen Tou Bryggeri. Siitä lähtien panimo siirtyi omistajalta toiselle, ollen investoriryhmä Sørlandsvekstin, ruotsalaisen Spendrupsin hallussa ja vuodesta 1999 osa norjalaista Hansa Borg Bryggerier -yhtiötä.

Panimon tuotteet valmistettiin 1930-luvun jälkeen vuonna 1932 löydetyn *Christian IV*-lähteen veteen. Tarina kertoo lähteen löytyneen kuivana kesänä -32, jolloin panimon putkimies oli etsinyt vettä taikavarvun avulla. Lähde löytyi 32 metrin syvyydestä ja sen puhdas vesi pysyy 9-asteisena kesät talvet.

Hansa Bryggerier lakkautti Kristiansandin panimon vuonna 2022, koska yhtiön mukaan panimon uudistaminen ei olisi ollut pidemmällä aikavälillä kannattavaa. Lakkauttamishetkellä panimo työllisti 28 työntekijää. CB-tuotemerkillä oluen valmistuksen kerrottiin jatkuvan Bergenissä.

## Tuotteet
Oluen lisäksi panimo tuotti myös muita virvoitusjuomia, kuten limonadia ja siideriä.

## CB-oluen ystävät
Panimolla oli oma kannatusyhdistys, *CB-ølets venner*, joka perustettiin 18. toukokuuta 1988 Telford Pubissa Kristiansandissa. Even Ruud oli jäsen numero 001.

Yhdistyksen toiminta oli aluksi vaatimatonta, mutta Nora-konsernin ostettua Tou Bryggerin 1989 CB:tä uhkasi lakkautus ja tuotannon siirto muualle maahan. Yhdistys aktivoitui tämän heidän mukaansa Sørlandetin identiteetille olennaisen asian puolesta ja keräsi 10&nbsp;000 allekirjoitusta. Kaksi yhdistyksen jäsentä toimitti allekirjoitukset sekä näytteen panimon tuotannosta konsernijohdolle. Panimo säilyi paikkakunnalla vuoteen 2022 saakka. Vuonna 2004 yhdistyksessä oli yli 10&nbsp;000 jäsentä..

## Lähteet
Erik Guay

**Erik Guay** (s. 5. elokuuta 1981 Mont Tremblant, Québec, Kanada) on uransa vuonna 2018 lopettanut kanadalainen alppihiihtäjä, supersuurpujottelun maailmanmestari ja maailmancupin voittaja sekä syöksylaskun maailmanmestari. Hän on Kanadan kaikkien aikojen parhaiten menestynyt alppihiihtäjä. 

Guay saavutti ensimmäisen voittonsa maailmancupin osakilpailussa Garmisch-Partenkirchenin syöksylaskussa helmikuussa 2007. Kun hän voitti kisan, hänestä tuli ensimmäinen kanadalainen 13 vuoteen ja ensimmäinen kautta aikojen Québecistä, joka on voittanut maailmancupin osakilpailun. Syöksylaskucupissa hän oli kolmas. Kaudella 2009–2010 hän voitti supersuurpujottelukilpailut Kvitfjellissä ja Garmisch-Partenkirchenissä. Samalla kaudella hän voitti myös supersuurpujottelucupin kokonaiskilpailun. Kaudella 2013–2014 Guay voitti Val Gardenan sekä Kvitfjellin syöksylaskut. Syöksylaskucupissa hän sijoittui kolmanneksi. Kaudella 2016–2017 hän oli syöksylaskucupissa viides. Kolmen parhaan joukkoon hän on sijoittunut kaikkiaan 25 kertaa (16. maaliskuuta 2017 mennessä).

Talviolympialaisissa 2006 Guay oli lähellä mitalia, kun hän oli neljäs super-G:ssä loukkaantumisestaan huolimatta. St. Moritzin MM-kilpailuissa 2003 hän sijoittui kuudenneksi sekä syöksylaskussa että supersuurpujottelussa. Åren MM-kilpailuissa 2007 hän oli syöksyssä neljäs jääden pronssista 0,02 sekunnin päähän sekä super-G:ssä kuudes vain 0,03 sekuntia kolmannesta sijasta jääneenä. Vancouverin olympialaisissa 2010 hän oli viides sekä syöksylaskussa että supersuurpujottelussa. Ensimmäisen arvokisamitalinsa Guay saavutti voitettuaan Garmisch-Partenkirchenin MM-kilpailuissa 2011 kultaa syöksylaskussa. Sotšin olympialaisissa 2014 hän oli syöksylaskussa kymmenes. Hän voitti supersuurpujottelun maailmanmestaruuden ja sai MM-hopeaa syöksylaskussa Sankt Moritzissa 2017.

## Lähteet
*

### Viitteet
Nothing Fails

**Nothing Fails** on yhdysvaltalaisen popartisti Madonnan kolmas single hänen yhdeksänneltä studioalbumiltaan American Life. Single julkaistiin 21. marraskuuta 2003. Kappale menestyi heikosti listoilla, eikä sille kuvattu musiikivideota. Kappaleen kirjoittivat Madonna, Guy Sigsworth ja Jem Griffiths.

## Listasijoituksia
Felix Neureuther

**Felix Neureuther** (s. 26. maaliskuuta 1984 München-Pasing, Saksa) on saksalainen uransa lopettanut alppihiihtäjä.

Neureuther on yltänyt urallaan alppihiihdon maailmancupissa 47 kertaa palkintokorokkeelle ja voittanut 13 kertaa. Ensimmäisen maailmancup-voittonsa hän saavutti Kitzbühelissä 24. tammikuuta 2010. 

Bormion MM-kilpailuissa 2005 hän voitti kultaa joukkuekilpailussa. Schladmingin MM-kilpailuissa 2013 hän sai hopeaa pujottelussa ja pronssia joukkuekilpailussa. Val d’Isèren MM-kilpailuissa 2009 hän oli pujottelussa neljäs, Vailin / Beaver Creekin MM-kilpailuissa 2015 suurpujottelussa neljäs ja pujottelussa pronssilla, St. Moritzin MM-kilpailuissa 2017 pujottelussa kolmas sekä St. Moritzin 2003 MM-pujottelussa viidestoista. 

Torinon talviolympialaisissa 2006 hän kilpaili pujottelussa ja suurpujottelussa joutuen keskeyttämään molemmat lajit. Vancouverin olympialaisissa 2010 hän sijoittui suurpujottelussa kahdeksanneksi ja keskeytti pujottelun. Sotšissa 2014 hän oli niin ikään suurpujottelussa kahdeksas ja keskeytti pujottelun.

Neureuther lopetti uransa alppihiihtäjänä keväällä 2019.

Felix Neureuther tulee alppihiihtosuvusta, sillä hänen äitinsä Rosi Mittermaier on voittanut olympiakultaa, maailmanmestaruuden ja maailmancupin, ja myös hänen isänsä Christian Neureuther on menestynyt hyvin alppihiihdossa.

## Maailmancupin palkintosijat
*Pujottelu
**Kausi 2006–2007: Beaver Creek kolmas, Garmisch-Partenkirchen toinen
**Kausi 2007–2008: Alta Badia toinen, Adelboden kolmas
**Kausi 2008–2009: Adelboden kolmas, Kranjska Gora kolmas
**Kausi 2009–2010: Kitzbühel voitto, Garmisch-Partenkirchen voitto; pujottelucupissa viides
**Kausi 2010–2011: Lenzerheide kolmas
**Kausi 2011–2012: Alta Badia kolmas, Zagreb toinen, Schladming toinen; pujottelucupissa kuudes
**Kausi 2012–2013: Val d’Isère toinen, Madonna di Campiglio toinen, Wengen voitto, Kitzbühel toinen, Lenzerheide voitto; pujottelucupissa toinen
**Kausi 2013–2014: Bormio voitto, Wengen toinen, Kitzbühel voitto, Schladming kolmas, Kranjska Gora voitto, Lenzerheide toinen; pujottelucupissa toinen
**Kausi 2014–2015: Levi kolmas, Åre toinen, Madonna di Campiglio voitto, Zagreb toinen, Wengen voitto, Kitzbühel kolmas, Schladming kolmas; pujottelucupissa toinen
**Kausi 2015–2016: Val d’Isère kolmas, Naeba voitto; pujottelucupissa kolmas
**Kausi 2016–2017: Zagreb toinen, Wengen kolmas, Kranjska Gora kolmas, Aspen toinen; pujottelucupissa neljäs
**Kausi 2017–2018: Levi voitto
*Paripujottelu
**Kausi 2011–2012: Moskova toinen
**Kausi 2012–2013: München voitto
*Suurpujottelu
**Kausi 2012–2013: Adelboden kolmas; suurpujottelucupissa kuudes
**Kausi 2013–2014: Adelboden voitto, Lenzerheide kolmas; suurpujottelucupissa viides
**Kausi 2014–2015: Garmisch-Partenkirchen toinen
**Kausi 2015–2016: Val d’Isère toinen
**Kausi 2016–2017: Sölden kolmas, Aspen toinen; suurpujottelucupissa neljäs
*Alppiyhdistetty
**Kausi 2010–2011: Bansko toinen
*Maailmancupin kokonaiskilpailu
**Kausi 2012–2013: neljäs
**Kausi 2013–2014: viides
**Kausi 2014–2015: neljäs
**Kausi 2015–2016: kahdeksas
**Kausi 2016–2017: viides

## Lähteet
*

### Viitteet
Karjalan lunnaat

**Karjalan lunnaat** on Ilkka Remeksen romaani, jonka WSOY on julkaissut vuonna 1998.

## Juoni
Romaanissa suomalais-amerikkalainen Maria Fillmore suorittaa Venäjän mafialta saamaansa tehtävää: Naton laajeneminen on pysäytettävä. Huippukokouksessa Suomen, Yhdysvaltain ja Venäjän presidentit myrkytetään ja vastalääke on vain Fillmorella. Fillmore pettää toimeksiantajansa ja vaatiikin Karjalan palauttamista.

## Palkinnot
Suomen dekkariseura palkitsi kirjan Vuoden johtolanka -palkinnolla vuonna 1999.

*Karjalan lunnaiden* kritiikissään Jake Nyman arvioi Remeksen tuotantoa sanoen "Remestä on turha verrata enää lajityypin ulkomaisiin huippunimiin – itse asiassa tomclancyt ja kenfollettit saavat olla mielissään, jos heitä verrataan Ilkka Remekseen".

## Lähteet

## Aiheesta muualla
* 
*
SinäMinä

**SinäMinä** oli vuosina 1969–2010 ilmestynyt nuortenlehti, jota julkaisi oululainen MM-Kustannus Juntunen Ky. Kohderyhmä ovat noin 12–19-vuotiaat teini-ikäiset tytöt. Lehti julkaisi novelleja, julkkishaastatteluja, kauneudenhoito-ohjeita ja muotia. Lehdessä oli myös julisteita, fanikuvia ja kaikkea nuorten elämään liittyvää.
Lehti ilmestyi kerran kuussa. Se perustettiin vuonna 1969 nimellä Sinä & Minä ja sitä julkaisi aiemmin oululainen Kolmiokirja. SinäMinän julkaiseminen päättyi vuonna 2010.

## Lähteet
*Lehden kotisivu
Cheers

**Cheers** tarkoittaa seuraavia asioita:

* *[[Cheers (televisiosarja)|Cheers]]*, yhdysvaltalainen tilannekomediasarja (1982–1993)
* *[[Cheers (albumi)|Cheers]]*, Obie Tricen rap-albumi.
Ossi Heino

**Ossi Heino** (11. toukokuuta 1983) on suomalainen lentopalloilija, joka pelaa kaudella 2012–2013 Tampereen Kisatoverien joukkueessa. Pelipaikaltaan hän on passari. Pituutta hänellä on 188&nbsp;cm. Hänen veljensä Jussi Heino on vielä menestyksekkäämpi lentopalloilija.

Ossi Heino on pelannut Lentopallon SM-liigassa 138 ottelua muun muassa Valkeakosken Isku-Veikkojen ja Tampereen Isku-Volleyn joukkueissa. Hän pelasi ensimmäisen SM-liigaottelunsa 19-vuotiaana kaudella 2002.

## Lähteet
Marko Tuominen

**Marko Tuominen** (1. tammikuuta 1980) on suomalainen lentopalloilija, joka on pelipaikaltaan keskitorjuja. Hän pelasi kaudella 2007–2008 SM-liigassa Valkeakosken Isku-Veikkojen joukkueessa 29 ottelua.

Kausi 2007–2008 oli Tuomiselle uran ensimmäinen Suomen korkeimmalla sarjatasolla. Ennen SM-liigaa hän oli pelannut monta vuotta Lentopallon 1-sarjaa Valkeakoskella. Kauden 2006–2007 päätteeksi joukkue nousi SM-liigaan.

## Lähteet
Ladysmith (KwaZulu-Natal)

**Ladysmith** on kaupunki KwaZulu-Natalin provinssissa Etelä-Afrikassa. Kaupungin väkiluku oli vuonna 1991 30&nbsp;532 henkeä. Kaupungissa on elintarvike- ja tekstiiliteollisuutta ja rengastehdas.

Natalin siirtokunnassa asuneet buurit perustivat Ladysmithin vuonna 1851 ja se nimettiin siirtokunnan kuvernöörin sir Harry Smithin vaimon mukaan. Kaupungin väkiluku kasvoi, kun sieltä valmistui rautatie Durbaniin vuonna 1886. Toisen buurisodan aikana brittiläiset joukot olivat piiritettynä kaupungissa lokakuusta 1899 helmikuuhun 1900 asti.

## Lähteet

## Aiheesta muualla
Mustat enkelit

**Mustat enkelit** voi tarkoittaa seuraavia:

* Mustat Enkelit, tamperelainen rockyhtye
* Mustat enkelit, *Tshernite angeli*, Vălo Radevin käsikirjoittama draamaelokuva vuodelta 1970
* *[[Mustat enkelit (albumi)|Mustat enkelit]]*, Popedan albumi vuodelta 1982.
Akira Sasaki

**Akira Sasaki** (, (s. 26. syyskuuta 1981 Ōno, Hokkaidō, Japani) on japanilainen alppihiihtäjä, joka on erikoistunut pujotteluun.

Sasakin paras sijoitus maailmancupissa on toinen ja tähän hän on pystynyt kolme kertaa: Wengenissä 2003 sekä Schladmingissa ja Shigakogenissa 2006. Kaikki palkintosijat ovat olleet toisia sijoja ja ne ovat tulleet pujottelusta. Lisäksi Sasaki on osallistunut vuosina 2002, 2006 ja 2010 talviolympialaisiin, parhaana saavutuksena Vancouverin 2010 pujottelun 18. sija. MM-kilpailuissa hän on ollut parhaimmillaan pujottelun 19:s St. Antonissa 2001. Sasaki kilpailee Salomonin suksilla.

## Lähteet
*
Juho Kallio

**Juho Eemil Kallio** (26. heinäkuuta 1894 Ylihärmä – 20. syyskuuta 1940) oli jääkärivääpeli. Hänen vanhempansa olivat maanviljelijä Juho Kallio ja Susanna Hietakangas. Hänet vihittiin avioliittoon vuonna 1927 Siiri-Maria Ryhäsen kanssa. Ennen sotilasuralle päätymistään hän toimi maanviljelijänä kotitilallaan.

## Sotilasura

Kansakoulun käynyt maanviljelijän poika Kallio  liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan joulupäivänä 1915. Juho Emil Kallio otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Suomeen (Vaasaan) hän palasi pääjoukon mukana jääkärivääpeliksi ylennettynä 25. helmikuuta 1918.
Suomen sisällissodassa hänet komennettiin joukkueenjohtajaksi 3. Jääkärirykmentin 7. jääkäripataljoonan 1. komppaniaan ja 27. huhtikuuta 1918 hänet siirrettiin pataljoonan 3. komppaniaan. Juho Emil Kallio osallistui Suomen sisällissodassa taisteluihin Tampereella, Aittolahdessa, Lyykylässä, Mannikkalassa ja Talissa. Suomen sisällissodan jälkeen hän jäi vääpeliksi samaiseen joukko-osastoon, josta myöhemmin muodostettiin Uudenmaan rykmentin 6. komppania. Myöhemmin hänet siirrettiin rykmentin 2. konekiväärikomppaniaan joukkueenjohtajaksi ja edelleen komppanian vääpeliksi. Vuonna 1924 hänet siirrettiin Ilmailukouluun (vuodesta 1938 Ilmasotakoulu) hallipäälliköksi, jossa tehtävässä hän toimi vuoteen 1927 asti, minkä jälkeen hänet siirrettiin ohjaajalaivueen vääpeliksi, missä tehtävässä hän toimi aina kuolemaansa asti. Hänet haudattiin Kauhavalle 28.9.1940.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Toim. E. Jernström, Jääkärit Maailmansodassa, Sotateos Oy Helsinki 1933

### Viitteet
Michele Adamson

**Michele Adamson** on psytrance-musiikkityyliin keskittynyt tuottaja sekä DJ Ibizalta. Adamson on tehnyt yhteistyötä monien psytrance-artistien kanssa, kuten Shpongle, Infected Mushroom, Violet Vision, Sub6, Ott, Younger Brother, Art of Trance, Psycraft ja Astrix.

Adamson on julkaissut debyyttialbuminsa Fallen Angel (2005), jonka sisältö on pääsääntöisesti ambienttia. Uusi levy, joka edustaa selkeästi enemmän psytrance-tyylisuuntaa, julkaistiin 19. joulukuuta 2007.

## Diskografia
* *Fallen Angel* (Agitato Records 2005)
* *Strange Arrangements* (Farm Records 2007)

## Aiheesta muualla
* Virallinen sivusto 
* Myspace-sivusto
* Adamson Discogs-sivustolla
* Adamsonin haastattelu Fullonline.net -sivustolla  (kesäkuu 2005)
Liberty-alus

**Liberty-alus** oli Yhdysvalloissa toisen maailmansodan aikana rakennettu rahtilaivatyyppi. Kun Saksan sukellusvenease harvensi kauppalaivastoja tuhoisalla tavalla, havaittiin pian tarvittavan nopeasti rakennettavia suuria laivoja lisää.

Teollisuusmies Henry J. Kaiser keksi ajatuksen: hän suunnitteli muutamia aivan uusia tyyppejä, jotka olivat riisuttuja malleja silloin käytetyistä. Mullistavin uutuus oli se, että alukset valmistettiin standardiosina ja koottiin telakoilla hitsaamalla eikä niittaamalla kuten siihen asti. Tuloksena oli, että nopeimmat rakentamiset kestivät kymmenen päivää, kun normaalisti isoa rahtilaivaa rakennettiin noin neljä kuukautta.Tunnetuin näistä alustyypeistä oli 10&nbsp;000 tonnin Liberty.  Alustyyppi oli öljylämmitteinen ja vaati miehistöä 35 henkeä. Lisäksi aluksilla oli sota-aikana tykkimiehiä.

Uusi alustyyppi oli epämiellyttävä yllätys saksalaisille; Joseph Goebbels kutsui niitä radiopuheissaan *"Kaiserin ryömiviksi ruumisarkuiksi"* ja väitti että Kriegsmarine upottaisi niitä nopeammin kuin uusia ehdittäisiin rakentamaan. Todellisuudessa amerikkalaiset telakat rakensivat uusia Liberty-aluksia nopeammin kuin Kriegsmarine kykeni niitä upottamaan.

Liberty-laiva oli nopea ja halpa rakentaa. Laskettiin, että sen odotusarvoinen elinikä oli 20 Atlantin ylitystä, ja että se kattaisi elinkaarikustannuksensa jo ensimmäisen purjehduksensa tuotoilla. Loput 19 olisivat täyttä nettoa. 

Aluksessa oli kaksi öljypolttoista kattilaa ja yksi kolmisylinterinen mäntätoiminen pystysuora trippelihöyrykone, joka pyöritti yhtä potkuria. Aluksen reittinopeus oli 11 kn.  

## Sodan jälkeen
Aluksia nähtiin vielä vuosikymmenien ajan rauhanajan liikenteessä. Suomessa niitä oli kolme, S/S Tranvik, S/S Frostvik ja S/S Margrethe Paulin. Libertyjen ongelmana oli loppuun asti muita aluksia suurempi huoltotarve, koska niitä ei ollut suunniteltu alun pitäen pitkäaikaiseen käyttöön. Niitä kuitenkin käytettiin pitkälle 1970-luvulle asti reittiliikenteessä.

Libertyjä hiukan monipuolisempia *[[Victory-alus|Victory]]*-luokan aluksia rakennettiin viimeisinä sotavuosina. Niitä rakennettiin Libertyistä poiketen myös moottorialuksina tai dieselöitiin sotavuosien jälkeen.

## Tekniset tiedot
Esimerkkinä edellä mainittu, vuonna 1943 valmistunut Liberty-luokan alus *S/S Frostvik*:
*kantavuus: 10&nbsp;500 t
*pituus: 133,63 m
*leveys: 17,39 m
*syväys: 8,45 m
*koneteho: noin 2&nbsp;500 kW (3&nbsp;500 hv)
*nopeus: 10,5 kn

## Lähteet
* 
* 
* 

### Viitteet

## Aiheesta muualla
En päivääkään vaihtaisi pois (albumi)

**En päivääkään vaihtaisi pois – Sata levytystä vuosilta 1946–1979** on Tapio Rautavaaran viiden levyn kokoelma-albumi, joka julkaistiin vuonna 1995.

## Kappaleet
### CD 1: Isoisän olkihattu; Levytyksiä 1946–52
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2: Pohjolan yö; Levytyksiä 1953–56
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 3: Laulu on iloni ja työni; Levytyksiä 1959–64
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 4: Reppu ja reissumies; Levytyksiä 1964–67
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 5: En päivääkään vaihtaisi pois; Levytyksiä 1969–79
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* ''En päivääkään vaihtaisi pois – Sata levytystä vuosilta 1946–1979'' discogs.com -sivustolla
Mpande

**Mpande** (1798 Babanango, Zulumaa – 1872) oli zulujen kuningas, joka hallitsi vuosina 1840–1872. Mpande oli häntä edeltäneiden kahden zulukuninkaan, Shakan ja Dinganen, velipuoli.

Blood Riverin taistelun jälkeen zuluvaltakunta ajautui sisäpoliittiseen kriisiin ja hajosi. Mpanden velipuoli Dingane, joka hallitsi zuluvaltakuntaa, ei luottanut Mpandeen ja suunnitteli tämän surmaamista. Mpande pakeni etelään tuhansien seuraajien kanssa.

Voortrekkerit halusivat zulujen johtoon heihin Dinganea suopeammin suhtautuvat kuninkaan ja ryhtyivät tukemaan Mpandea sotilaallisesti. Buurien tuella Mpande löi Dinganen joukot Magongon taistelussa 1840 ja nousi zulujen kuninkaaksi.

Mpanden poikien Cetshwayon ja Mbuyazin välisessä sisällissodassa hän tuki Mbuyazia, mutta lopulta Cetshwayo voitti sodan 1857. Estääkseen Cetshwayota horjuttamasta hänen asemaansa Mpande haki tukea sekä briteiltä että buureilta, ja luovutti vastineeksi osia alueistaan. Brittiläisen Theophilus Shepstonen välittämänä Cetshwayo ja Mpande sopivat erimielisyytensä ja Mpande säilyi kuninkaana kuolemaansa asti.

## Lähteet
Marian-neito

**Marian-neito** tai **Marion** on henkilöhahmo Robin Hoodista kertovissa tarinoissa. Hänestä tulee Robin Hoodin rakastettu. Myöhemmin Marian-neito ja Robin Hood avioituvat, kun takavarikoidut maat palautetaan takaisin Robinin haltuun ja paha prinssi Juhana karkotetaan maasta.

Marian-neito ei alkujaan kuulunut vanhimpien tunnettujen Robin Hood -balladien henkilöhahmoihin. Hän ja Robin olivat kuitenkin molemmat yleisiä kevätjuhlissa ja kansannäytelmissä käytettyjä hahmoja ja esiintyivät siten yhdessä ainakin 1400-luvun lopulta lähtien. On esitetty, että Marian olisi alun perin muodostettu Neitsyt Mariasta ja muuttunut kansan suussa Marianiksi, kun Robin Hoodin legenda liitettiin osaksi vuotuisia toukokuisia kevätjuhlia. Kevätjuhlien hahmona esiintyi silloin tällöin Marianin ja Robin Hoodin lisäksi myös Veli Tuck.

## Lähteet
Junius Silanus

**Marcus Junius Silanus** oli roomalainen sotilas ja poliitikko. Hänen vanhempansa olivat Decimus Junius Silanus ja Servilia. Hän oli näin ollen Marcus Brutuksen velipuoli.

Vuonna 53 eaa. Junius toimi Julius Caesarin legaattina Galliassa, mutta hänellä ei vaikuta olleen kovin merkittäviä tehtäviä. Caesarin murhan jälkeen Junius seurasi lankonsa Lepiduksen mukana Galliaan. Mutinan sodan aikana Lepidus lähetti Juniuksen johtaman osaston Gallia Cisalpinaan. Senaatti oli pyytänyt Lepidukselat apua sodassa Marcus Antoniusta vastaan, mutta Junius liittyikin Antoniukseen, joka kuitenkin hävisi sodan. Junius pakeni joukkoineen takaisin Lepiduksen luokse. Toisen triumviraatin aikana Junius pakeni Sextus Pompeiuksen luokse Sisiliaan. Misenumin rauhan jälkeen vuonna 39 eaa. Junius palasi Roomaan jossa hän pääsi Octavianuksen suosioon. Kun Octavianuksesta tuli Rooman ensimmäinen keisari nimitti hän Junianuksen konsuliksi vuonna 25 eaa.

## Lähteet
* Smith, Dictionary of Greek and Roman Biography and Mythology >  v. 3, page 819
Täysjyvämurot

**Täysjyvämuroilla** tarkoitetaan aamiaismuroja, joiden valmistuksessa on käytetty täysjyvää eikä kuorittua viljaa. Ne ovat perinteisiä aamiaismuroja terveellisempi vaihtoehto, koska jyvästä hyödynnetään sen kaikki kerrokset, jolloin säilytetään kaikki viljan ravintoaineet. Täysjyvämurot sisältävät paljon kuitua sekä B- ja E-vitamiinia. Täysjyvämuroja valmistavat muun muassa Nestlé, Kellogg´s ja Raisio.

## Lähteet
Henrik Lilius (professori)

**Johan Henrik Lilius** (3. helmikuuta 1939 Viipuri – 12. kesäkuuta 2024 Helsinki) oli suomalainen rakennushistorioitsija, professori ja valtionarkeologi. 

## Henkilöhistoria
Henrik Liliuksen vanhemmat olivat Turun hovioikeuden presidentti Lars-Henrik Lilius ja Greta Edelman. Henrik Lilius kävi Heinolan lukiota, josta pääsi ylioppilaaksi 1957. Hän valmistui filosofian kandidaatiksi Helsingin yliopistosta vuonna 1964 ja väitteli siellä tohtoriksi Raahen Pekkatorista vuonna 1967. Lilius aloitti työuransa Muinaistieteellisessä toimikunnassa eri tehtävissä vuosina 1959–1965. Valtion humanistisessa toimikunnassa hän työskenteli tutkijana 1966–1972.

Lilius toimi Suomen Rooman-instituutin (Villa Lante) johtajana vuosina 1972–1976, Teknillisen korkeakoulun arkkitehtuurin historian professorina vuosina 1975–1983, Helsingin yliopiston taidehistorian professorina 1983–1993, Suomen Ateenan-instituutin johtajana 1992 sekä Museoviraston pääjohtajana ja valtionarkeologina vuosina 1993–2003.

Lilius oli Helsingin yliopiston taidehistorian dosentti vuodesta 1967 ja Suomen Muinaismuistoyhdistyksen puheenjohtaja vuosina 1977–1984.

Henrik Liliuksen ja hänen puolisonsa, ruotsin kielen kääntämisen ja tulkkauksen entisen professorin Pirkko Laine Liliuksen (s. 1939) poika on tietotekniikan professori Johan Lilius (s. 1964).

## Teoksia
* *Birgittinekyrkan i Nådendal.* SMYA – FFT, Helsingfors 1969.
* 
* *Suomalaisen koulutalon arkkitehtuurihistoriaa: kehityslinjojen tarkastelua keskiajalta itsenäisyyden ajan alkuun.* Suomen muinaismuistoyhdistyksen aikakauskirja 83, Suomen muinaismuistoyhdistys 1982. 
* *Esplanadi 1800-luvulla*, Helsinki, *Esplanaden på 1800-talet*, Helsingfors, *The Esplanade during the 19th century*, [Rungsted Kyst]; Hki: Anders Nyborg, 1984.
* Lilius, Henrik & Riska, Tove: *Suomalainen puukaupunki. Trästaden i Finland. The Finnish Wooden Town.* Anders Nyborg A/S, Rungsted Kyst, Danmark 1985. 
* *Joensuu 1848-1890: Erään suomalaisen puukaupungin vaiheita*. Pohjois-Karjalan museo 1984.
* *Carl Ludvig Engel 1778–1840*. Toimite. Opetusministeriö 1990.
* *Kuinka tutkia nykytaidetta: Esitelmiä ja keskusteluja.* Helsingin yliopiston taidehistorian laitos 1991.
* *Kaupan arkkitehtuuria suomalaisessa puukaupungissa*. Suomalaisen Kirjallisuuden Seura 2003.
* *Raahen Pekkatori.* Raahe-seura ry. 2006. 

## Katso myös
*Lilius (suku)

## Lähteet
* Museovirasto pelastaa vanhaa uudistusjyriltä. *Tekniikka ja Talous* 15.08.2002.
* World Heritage Newsletter nro 33 December 2001/January–February 2002.
* Teollisuus ja museot -seminaarissa korostettiin paikallisuutta. Museovirasto.
* 
* Henrik Lilius johtamaan maailmanperintökomiteaa. *Turun Sanomat* 5.11.2001.

### Viitteet

## Aiheesta muualla
*
Legio VII Claudia Pia Fidelis

**Legio VII Claudia Pia Fidelis** ("Claudiukselle uskollinen ja luotettava") oli roomalainen legioona. Julius Caesar perusti legioonan vuonna 58 eaa. Gallian sotaa varten. 

Caesarin sisällissodan aikana legioona soti Hispaniassa ja Dyrrhakhionin taistelussa sekä Farsaloksen taistelussa. Tämän jälkeen sotilaat kotiutettiin, mutta heidät kutsuttiin taas palvelukseen African sotaretkeä varten. Legioona otti osaa Thapsacuksen taisteluun. Seuraavana vuonna legioonan sotilaille lahjoitettiin maata Capuan ja Lucan alueelta.
 
Julius Caesarin murhan jälkeen legioonan veteraanit kannattivat Octavianusta. Octavianus muodosti legioonan uudelleen nimellä **Legio VII Paterna**. Legioona taisteli Mutinan sodassa, Filippoin taisteluissa ja Perusian sodassa. Legioonalaiset saivat tämän jälkeen maata Etelä-Galliasta. Augustuksen hallituskauden aikana legioona lähetettiin Galatiaan ja se tunnettiin usein lisänimellä *Macedonica*, ehkä Filippoin voiton kunniaksi. Myöhemmin legioona siirrettiin Dalmatiaan. Vuonna 42 Legio VII ja Legio XI kukistivat Lucius Arruntius Camillus Scribonianuksen kapinan Claudiusta vastaan. Tästä syystä kummatkin legioonat saivat lisänimen *Claudia Pia Fidelis*. Myöhemmin legioona siirrettiin Tonavalle. 

Neron kuoleman jälkeen Legio VII kannatti aluksi Othoa, mutta tämän kukistuttua se alkoi kannattaa Vespasianusta. Legio VII oli mukana Cremonan toisessa taistelussa. Trajanuksen aikana legioonalla oli tärkeä rooli Daakian sodissa. Legioona otti myös osaa Trajanuksen Parthian sotaan, Lucius Veruksen Parthian sotaan ja markomannisotaan. 

Vuonna 193 legioona liittyi Septimius Severuksen kannattajiin. 200-luvulla Legio VII oli aktiivinen itäisissä provinsseissa. Gallienuksen sotiessa Gallian keisarikuntaa vastaan legioona sai lisänimet **Pia VI Fidelis VI** ja **Pia VII Fidelis VII** ("seitsemän kertaa uskollinen ja seitsemän kertaa luotettava"). Legio VII toimi vielä 300-luvun lopulla Tonavan rintamalla. 

## Lähde
* Legio VII Claudia Pia Fidelis - Livius.org
Pirjo Wesaniemi

**Pirjo Wesaniemi** (ent. **Savolainen**, o.s. **Niemi**, s. 29. kesäkuuta 1955 Viiala) on suomalainen toimittaja ja tietokirjailija.

Koulutukseltaan Wesaniemi on sosionomi, suorittanut toimittajatutkinnon Tampereen yliopistossa 1977 sekä täydentänyt tiedotusalan ja sosiologian opintoja Sydneyssä Australiassa (New South Wales Institute of Technology 1981–82) Rotary International Journalism Awardin turvin.

Wesaniemellä on monipuolinen toimittajatausta hänen työskenneltyään Aamulehdessä, Suomenmaassa, Yleisradion radion uutistoimituksessa, Ilta-Sanomissa ja Eevassa. Wesaniemi on työskennellyt myös taustatoimittajana television viihdeohjelmissa Yllätys, yllätys ja Kahden kesken Marcon kanssa. Päätoimittajana hän on ollut Ammattina Kauneus -lehdessä sekä Askel-lehdessä vuodesta 1998 vuoden 2017 loppuun. Wesaniemi on julkaissut viisi kirjaa: Ylen radioteatteri on esittänyt kolme kuunnelmaa erokirjojen (katso teosluettelo alla) teksteistä. Wesaniemellä on kaksi lasta avioliitosta Veli-Antti Savolaisen kanssa ja kuusi lastenlasta.

## Teokset
**Sytytän toivon kynttilän, naisten rukouskirja* (toim., 2002 Kirjapaja)
**Nainen ja ero* (yhdessä Päivi Lipposen kanssa, 2003 Kirjapaja)
**Mies ja ero* (yhdessä Päivi Lipposen kanssa, 2003 Kirjapaja)
**Lapsi ja ero* (yhdessä Päivi Lipposen kanssa, 2005 Kirjapaja)
**Aikamoisia naisia, helmiksi hiottuja* (yhdessä Päivi Puhakan, kanssa 2006 Kirjapaja)

## Aiheesta muualla
*Pirjo Wesaniemen blogi  Kotimaan verkkolehdessä
Franciszek Lilius

**Franciscus (Franciszek) Lilius** (n. 1600 – 1657) oli puolalainen säveltäjä, jonka huomattava vaikutus näkyi 1600-luvun Varsovan kulttuurielämässä. Hän oli alkujaan italialaisesta Giglin suvusta.

## Tunnettuja teoksia

* Missa Brevissima 
* Missa tempore Paschali 
* Surrexit Christus Hodie, a motet 

## Lähteet
Completorium: Franciszek Lilius
Ekologinen kynnysarvo

**Ekologinen kynnysarvo** voidaan määritellä muutoskohdaksi, jossa suhteellisen pieni ulkoisten olojen muutos aiheuttaa nopean muutoksen ekosysteemissä. Kun ekologinen kynnysarvo on ylitetty, ekosysteemi ei välttämättä enää palaudu alkuperäiseen tilaansa. Ekologisen kynnysarvon ylittyminen johtaa usein nopeaan muutokseen ekosysteemin terveydessä.

## Ekologisen kynnysarvon määritelmiä
Ekologiselle kynnysarvolle on monia määritelmiä. Yhteistä useimmille määritelmille muutosten epälineaarisuus. Näitä muutoksia aiheuttavat sekä ihminen että luonnon omat prosessit.

Groffman
määrittelee ekologisen kynnysarvon sellaiseksi muutoskohdaksi, jossa tapahtuu raju muutos ekosysteemin laadussa, ominaispiirteissä tai ilmiöissä, tai jossa pieni muutos ympäristökuormituksessa aiheuttaa suuren vasteen ekosysteemissä. Yleisellä tasolla ekologiset kynnysarvot voidaan määritellä ekosysteemien murroskohdiksi joissa kuormitus johtaa rajuun ja äkilliseen muutokseen ekosysteemissä.

Kriittinen kuormitus on esimerkki läheisesti kynnysarvoihin liittyvästä termistä.

## Ekologisten kynnysarvojen ominaispiirteitä
Kynnysarvoja voidaan luonnehtia pisteinä tai vaihettuma-alueina. Vaihettumatyyppinen kynnysarvo kuvastaa vähittäistä muutosta tai siirtymää yhdestä tilasta toiseen, eikä niinkään rajua muutosta jossakin tietyssä pisteessä. Ekologiset kynnysarvot ovat herättäneet huomiota koska monissa tapauksissa ympäristön tilan katastrofaalinen heikentyminen on osoittautunut vaikeaksi tai miltei mahdottomaksi korjata. Ekologinen sukupuutto on esimerkki täysin palautumattomasta muutoksesta.

Ekologisiin kynnysarvoihin liittyy usein hystereesi, eli systeemin tilan riippuvuus systeemin aiemmista tiloista. Silloinkin kun muutokset eivät ole palautumattomia, palautuminen uudesta tilasta aiempaan voi tapahtua hyvin eri tavoin verrattuna kehityskulkuun, joka johti uudenlaiseen tilaan.

Ekologisissa kynnysarvoissa on oleellista yhteiskuntien ja ekosysteemien dynaaminen vuorovaikutus, joka kehittyy eri tasoilla heijastellen ihmisen ja luonnon rakenteiden ajallisia ja paikallisia muutoksia. Äkilliset muutokset ekosysteemien tilassa voivat synnyttää muutoksia ihmisten ekosysteemien hoitoa koskevassa ymmärryksessä. Nämä muutokset puolestaan voivat muuttaa yhteiskunnallisia käytäntöjä ja johtaa uusiin muutoksiin ekosysteemeissä.

## Kynnysarvojen havaitseminen
On olemassa hyvin monenlaisia kynnysarvoja, eikä niitä voida aina havaita suoraviivaisesti. Yksi kynnysarvon todentamisen tapa on tutkia aikasarjoja, jotka näyttävät ilmentävän jonkinlaista äkillistä hypähdystä. Tällaisten hypähdysten tunnistamiseen ja havaitsemiseen on kehitetty erityisiä menetelmiä.

## Esimerkkejä ekologisista kynnysarvoista
Jotkut esimerkit kynnysarvojen ylityksistä on kuvattu tarkoin, kuten kirkkaiden järvien muutokset sameavetisiksi. Monia muitakin esimerkkejä luultavasti on olemassa. Resilience Alliancen ja Santa Fe Instituten kynnysarvotietokanta sisältää yli sata esimerkkiä.

## Lähteet
Stampe & Vertongen Museum

**Stampe & Vertongen Museum** on belgialainen ilmailumuseo. 

Se sijaitsee Deurnen lentokentällä. Se on auki vain lauantai- ja sunnuntai-iltapäivisin. 

Sen kokoelmiin kuuluvat mm.
* Albatros D.Va
* Fokker DR.1 Triplane
* Fokker D.VII
* Fokker D.VIII
* Nieuport 24 
* V-1-ohjus
* North American T-6G Texan (Harvard)
* Sopwith Camel
* Stampe SV.4 - 9 kappaletta, osa lentokuntoisia
* Supermarine Spitfire 

## Aiheesta muualla
* Museon sivusto (lähde)
Riikinkukkorausku

**Riikinkukkorausku** (*Potamotrygon motoro*) on Etelä-Amerikassa Amazonin alueella elävä rauskulaji, joka on täydellisesti sopeutunut makeaan veteen, vaikka sen esi-isät olivat mereisiä. Paikalliset ihmiset pelkäävät tätä kalaa enemmän kuin piraijoja sillä se sitä on värityksensä ansiosta vaikea erottaa joenpohjasta ja jos sen päälle astuu se käyttää pyrstössään olevaa myrkkypiikkiä. Riikinkukkorauskun myrkky ei ole ihmiselle vaarallista, mutta pisto on hyvin tuskallinen (vastaa useampaa ampiaisenpistoa). Kaikesta huolimatta riikinkukkorausku on suosittu laji yleisöakvaarioissa, sillä se sopeutuu hyvin vankeuteen ja sen tiedetään lisääntyneen vankeudessa. Myös erittäin suuriin kotiakvaarioihin mielenkiintoinen laji.

## Koko ja ulkonäkö

Täysikasvuinen riikinkukkorausku on 50–70&nbsp;cm pitkä ja 30&nbsp;cm leveä. Selkäpuoli on ruskea ja musta-keltaisten rengaskuvioiden kirjoma.

## Ravinto

Riikinkukkorausku saalistaa pieniä pohjaeläimiä, kuten matoja, nilviäisiä ja pieniä kaloja.

Akvaariossa pidettäessä sille voi tarjota ruoaksi esim. muikkua ja silakkaa. Kauppojen kuivamuoniin tämä kala ei koske lainkaan.

## Käyttäytyminen ja lisääntyminen

Aikuiselle riikinkukkorauskulle akvaario saisi olla laajapinta-alainen, kooltaan vähintään 700–1000 litraa. Akvaarion korkeus on epäolennainen seikka riikinkukkorauskun akvaariossa. Laaja pinta-ala on tärkeää, sillä rausku liikkuu lähinnä pohjaa pitkin, ja suurena lätyskänä tarvitsee tilaa. Akvaariossa tulisi olla laajoja hiekka-alueita ja järeä suodatus. Nostelee kaivautuessaan kasveja pohjalta, joten ei kasviakvaarioon soveltuva kalalaji. Samaan akvaarioon käyviä lajeja ovat lähinnä erittäin suuret plekot ja erittäin suuret kirjoahvenet. Syö pienemmät lajit.

## Lähteet
*http://www.akvaariokeskus.com
*http://www.sarkanniemi.fi

### Viitteet

## Aiheesta muualla
*
Gregory House

**Gregory ”Greg” House** on David Shoren luoma ja Hugh Laurien näyttelemä kuvitteellinen lääkäri yhdysvaltalaisessa televisiosarjassa *[[House (televisiosarja)|House]]*. Hän on lääketieteellinen nero, joka on erikoistunut tartuntatauteihin ja munuaisia tutkivaan nefrologiaan. House johtaa diagnostiikkaosastoa kuvitteellisessa Princeton-Plainsboron opetussairaalassa.

## Yleistä
House on omalaatuinen sekä suorasanainen persoona, jonka erikoinen lähestymistapa potilastapauksiin aiheuttaa Housen ja hänen kollegoidensa välillä paljon erimielisyyksiä. Hahmo on saanut paljon vaikutteita kuvitteellisesta salapoliisista Sherlock Holmesista.

House joutuu käyttämään kävelykeppiä, sillä hän kärsii väärin diagnosoidun valtimotukoksen aiheuttamasta jalan lihasten rappeutumasta ja on jatkuvan kroonisen kivun vuoksi riippuvainen Vicodin-särkylääkkeestä. Hahmon inspiraatiolähde Sherlock Holmes on puolestaan riippuvainen kokaiinista. Vicodinin lisäksi House on käyttänyt ketamiinia, metadonia, ilokaasua ja kärsinyt alkoholismista.

House on musiikillisesti lahjakas ja osaa soittaa muun muassa pianoa ja kitaraa. Hänen muita harrastuksiaan ovat ruoanlaitto, perunatykit ja videopelien pelaaminen, useimmiten työajalla. Vapaa-aikansa hän viettää useimmiten ainoan oikean ystävänsä, James Wilsonin kanssa. Housella on ollut myös lemmikkirotta, Steve McQueen, jonka  hän pyydysti entisen kihlatunsa Stacyn ullakolta. Steve menehtyy myöhemmin Housen kokeillessa potilaalle tarkoitettua hoitomenetelmää tähän.

House opiskeli lääketiedettä Johns Hopkinsin yliopistossa.

## Persoonallisuus
Useimpien sarjan hahmojen mielestä House on ärsyttävä sarkastisine huomautuksineen ja suorasukaisine puheineen. House osaa aiheuttaa kommenteillaan päänvaivaa sekä omalle tiimilleen, Wilsonille ja pomolleen Lisa Cuddylle. Housen äkäisyys on selitetty sillä että hän yrittää purkaa jalastaan aiheutuvaa kipua muihin. Jalan toivuttua väliaikaisesti House muuttui pirteämmäksi ja muistutti luonteeltaan enemmän aikaa ennen jalkaan tullutta tukosta. Jouduttuaan luopumaan Vicodinista vieroituksen vuoksi, House muuttui entistä äkäisemmäksi ja meni loukkaavaksi jopa henkilökohtaisella tasolla. Cuddy on todennut, että House pystyy toimimaan ja työskentelemään paremmin ollessaan lääkityksen alainen vaikka Wilsonin mielestä hänen täytyisi pyrkiä aineista eroon.

Sarjan kuudennella tuotantokaudella House on psykiatrisessa hoidossa, jossa hänen lääkärinsä kuvailee häntä lievästi narsistiseksi. Wilson on kerran myöntänyt Housen olevan sosiopaattinen, mutta harvoin sadistinen. Vaikka House onkin epäseurallinen ja ulkopuolisten mielestä melkeinpä ihmisvihaaja, häntä arvostetaan ja kunnioitetaan lääkärien keskuudessa. 

## Kunnianosoitukset ja palkinnot
Hahmon näyttelijä Hugh Laurie on voittanut roolistaan useita palkintoja, mukaan lukien kaksi Golden Globe -palkintoa parhaasta miespääosasta draamasarjassa ja SAG-palkinnon parhaana miesnäyttelijänä draamasarjassa. Laurie oli myös Primetime Emmy -ehdokkaana vuosina 2005, 2007, 2008, 2009 ja 2010. *[[TV Guide]]* -lehti on puolestaan valinnut Gregory Housen kaikkien aikojen parhaaksi televisiohahmoksi.

## Lähteet
Pariisin varpunen – Edith Piaf

**Pariisin varpunen – Edith Piaf** (*La Môme*) on ranskalainen elokuva, joka kertoo laulaja Édith Piafin tarinan. Elokuvan on ohjannut Olivier Dahan ja nimiroolissa esiintyy Marion Cotillard.

Elokuva käy läpi Piafin elämän epäkronologisesti. Se käsittelee aiemmat tapahtumat kuolemansairaan 47-vuotiaan laulajan muistoina. Piafin elämää käsitellään vuodesta 1918 lähtien ja elokuvassa kuvataan erityisesti hänen elämänsä suuria käännekohtia.

Cotillardin roolisuoritusta Piafina on kehuttu ja hän voittikin roolistaan useita merkittäviä palkintoja, kuten Oscarin, BAFTAn ja Golden Globen. Baftoja elokuvalle meni yhteensä neljä ja Oscareita kaksi. Kotimaassaan Ranskassa elokuva palkittiin viidellä César-palkinnolla. Cotillard voitti myös Césarin.

## Näyttelijät

## Arvosteluja
*

## Lähteet
Rosa-Luxemburg-Platzin metroasema

**Rosa-Luxemburg-Platz** on metroasema Berliinin metron U2-linjalla. Se avattiin liikenteelle 27. heinäkuuta 1913. Asema tunnettiin ennen nimillä *Schönhauser Tor* ja *Horst-Wessel-Platz*.

Asemalta on vaihtoyhteys raitiovaunulinjalle M8.

## Lähteet
Päivi Puhakka

**Päivi Puhakka** (o.s. *Autere*, s. 12. marraskuuta 1958 Ruokolahti) on suomalainen toimittaja, koulutukseltaan nuoriso-ohjaaja ja humanististen tieteiden kandidaatti, toimittajana Sana-lehdessä 1981-1983, Askel-lehden toimittaja 1984 alkaen, nykyisin Askelen toimitussihteeri. Opiskeluajoista lähtien Puhakka on valokuvannut ja kirjoittanut näytelmätekstejä.

## Tuotanto

* Runoja ja rukouksia julkaistu kirjoissa 365 sanaa naiselle (1999 Kirjapaja) ja Sytytän toivon kynttilän (2002 Kirjapaja)
* Siunaa ja varjele, arkipäivän rukouksia (2002 Kirjapaja)
* Elämänpuu, rippikoululaisen kirja (tekstitoimitus ja tarinat sekä työryhmän jäsen, 2002 Kirjapaja)
* Aikamoisia naisia, helmiksi hiottuja (yhdessä Pirjo Wesaniemen kanssa, 2006 Kirjapaja)

### Blogi
*Päivi Puhakan blogi Kotimaan verkkolehdessä
Herbert C. Brown

**Herbert Charles Brown** (synt. **Herbert Brovarnik**) (22. toukokuuta 1912 Lontoo − 19. joulukuuta 2004 Lafayette) oli yhdysvaltalainen kemisti. Hän sai Nobelin kemianpalkinnon vuonna 1979 työstään organoboraanien parissa. Brown jakoi palkinnon Georg Wittigin kanssa.

Brown syntyi juutalaiseen ukrainalaiseen maahanmuuttajaperheeseen. Perhe muutti Yhdysvaltoihin vuonna 1914. Vuonna 1935 Brown aloitti opinnot Chicagon yliopistossa. Hän suoritti alemman korkeakoulututkinnon vuonna 1936. Samana vuonna hänestä tuli Yhdysvaltain kansalainen. 1937 hän meni naimisiin Sarah Baylenin kanssa. Brown sai tohtorin arvon vuonna 1938. Koska hän ei löytänyt töitä teollisuudesta, hän jatkoi töitä yliopistossa. Brown toimi opettajana vuodesta 1939 vuoteen 1943, jolloin hän siirtyi apulaisprofessoriksi Waynen yliopistoon. Vuonna 1947 hän siirtyi epäorgaanisen kemian professoriksi Purduen yliopistoon. Emeritusprofessori Brown oli vuodesta 1978 aina kuolemaansa saakka vuoteen 2004.

Toisen maailmansodan aikana Brown työskenteli Hermann Irving Schlesingerin kanssa. Brown kehitti menetelmän tuottaa natriumborohydridiä, jota käytetään boraanien valmistamiseen. Hänen työnsä johti ensimmäisen yleisen asymmetrisien enantiomeerien valmistusmenetelmän keksimiseen.

## Aiheesta muualla
*Brownin omaeläkerta Nobel-säätiön sivuilla
Jason Reitman

**Jason Reitman** (s. 19. lokakuuta 1977) on kanadalais-amerikkalainen elokuvaohjaaja, käsikirjoittaja ja tuottaja. Hän on ohjannut muun muassa elokuvat *[[Thank You for Smoking]]*, *[[Juno (elokuva)|Juno]]* ja *[[Up in the Air]]*. 

Reitmanilla on Kanadan ja Yhdysvaltojen kaksoiskansalaisuus.

## Elämäkerta
Reitman syntyi Montrealissa Quebecin osavaltiossa. Hänen vanhempansa ovat komediaohjaaja Ivan Reitman ja Geneviève Robert. Jason on vanhin perheen kolmesta lapsesta. Hänellä on kaksi nuorempaa sisarusta, Catherine ja Caroline. Reitman pääsi lapsena isänsä kautta kosketuksiin elokuvamaailman kanssa. Isä-Reitmanin antoi tuotannoissaan pojalleen pikkurooleja ja muita tehtäviä. 20-vuotiaana Reitman alkoi itse tehdä lyhytelokuvia ja ohjata mainoksia.

Reitman valmistui Harvard-Westlake Schoolista vuonna 1995. Vuonna 2004 hän meni naimisiin kirjoittaja Michele Leen kanssa. He saivat ensimmäisen lapsensa vuonna 2006.

### Elokuvaura
Vuonna 2005 ensi-iltansa sai Reitmanin ensimmäinen pitkä elokuva *[[Thank You for Smoking]]*, joka käsitteli tupakkateollisuutta lobbarin näkökulmasta. Elokuva perustui Christopher Buckleyn samannimiseen romaaniin. Thank You for Smoking oli kaupallinen menestys, se tuotti 24 miljoonaa dollaria ja palkittiin kahdella Golden Globella.

Hänen toinen elokuvansa *[[Juno (elokuva)|Juno]]* sai hyvän vastaanoton ensi-illassa Toronton elokuvajuhlilla vuonna 2007. Juno tuli elokuvateattereihin saman vuoden joulukuussa. Elokuva voitti Parhaan alkuperäisen käsikirjoituksen Oscarin vuonna 2008.

### Muut työt
Ennen kuin Reitman aloitti ohjaajan uransa, hän oli kirjoittanut ja ohjannut kuusi lyhytelokuvaa. Hänen ensimmäisen lyhytelokuvansa, "Operation" ensi-ilta oli Sundance -elokuvafestivaaleilla vuonna 1998.

Reitman tuotti ja ohjasi vuoden 2007 lomakauden mainoksia Wal-Martille. Hän on ohjannut mainoksia myös Burger Kingille, Nintendolle, BMWlle ja Buickille. Reitman ohjasi yhden jakson televisiosarja *[[Konttori (yhdysvaltalainen televisiosarja)|Konttoriin]]*.

## Filmografia

## Lähteet

## Aiheesta muualla
*
Stanislav Pozdnjakov

**Stanislav Aleksejevitš Pozdnjakov** (, s. 27. syyskuuta 1973 Novosibirsk) on venäläinen säilämiekkailija. Hän on urallaan voittanut henkilökohtaisen maailmanmestaruuden viisi kertaa (vuosina 1997, 2001, 2002, 2006 ja 2007) ja yhteensä viisi olympiamitalia. Pozdnjakov on Venäjän miekkailumaajoukkueen kapteeni.

Pozdnjakov valmistui Novosibirskin pedagogisesta yliopistosta liikuntatieteen maisteriksi vuonna 1992. Pozdnjakovin valmentajana toimii Boris Pisetški.

Pozdnjakov toimi Venäjän olympiakomitean puheenjohtajana 2018–2024.

## Lähteet
Juho Kurki

**Juho Kurki** (s. 20. joulukuuta 1991 Kankaanpää) on suomalainen kivääriampuja ja EM-mitalisti. Hän edustaa Kankaanpään Ampujia.

Kurki saavutti ilmakiväärissä EM-pronssia Odensessa 2013. Saman vuoden maailmancup-finaalissa hän oli ilmakiväärissä neljäs.

## Saavutukset
Lähde:
* EM-kilpailut
** ilmakivääri: pronssia 2013, 17:s 2012
** pienoiskivääri 3×40 ls: 27:s 2011
** pienoiskivääri, makuu: 38:s 2011

### Ennätykset

## Lähteet
* Profiili  Suomen Ampumaurheiluliitto

### Viitteet
Petter Wetter

**Petter Wetter** (1659 Växjö, Ruotsi – 1741 Helsinki) oli meritullintarkastaja, liikemies ja kartanonomistaja. 

Smålandissa Ruotsissa syntynyt Wetter avioitui 1688 Tukholmassa Brita Eriksdotterin kanssa ja muutti kahden lapsensa ja oman äitinsä kanssa leskenä Helsinkiin 1693. Hän avioitui seuraavana vuonna Briita Mattsdotterin (k. 1720) kanssa. Helsingin pormestari Abraham Wetter oli Petter Wetterin poika ensimmäisestä avioliitosta. Aateliton mutta myös porvaristoon kuulumaton Wetter oli ankara virkamies, joka harjoitti itsekin liiketoimintaa ja hankki merkittävän maaomaisuuden. Hän tarjosi lainoja velkaantuneille aatelisille, mm. Herttoniemen Jägerhornin (eli Jägerskiöld) ja Blåfieldin aatelissuvuille. Velanmaksuksi hän takavarikoi aatelisten kartanoita Herttoniemen alueella ja yhdisti ne Herttoniemen kartanoksi, vaikka lain mukaan vain aateli sai omistaa rälssitiloja. 

Wetter omisti myös krouvin sekä viinapolttimon, vaikkei hänellä niiden vaatimia porvarisoikeuksia ollutkaan. Hän kannatti raakapuun myyntiä englantilaisille, kunnes hankki omistukseensa sahan, jonka jälkeen vaati, että vain sahattua tavaraa sai myydä ulkomaille. Muutoinkin hän käytti häikäilemättömästi hyväkseen asemaansa kruunun virkamiehenä. 

Wetter omisti Helsingin ensimmäisen kivitalon, Burgmanin talon, joka oli aikansa loistokkain rakennus Helsingissä. Helsingin Herttoniemenrannassa on Petter Wetterin tieksi nimetty katu. Wetter pakeni Isovihan aikana venäläismiehitystä Tukholmaan, jossa hän  asui 1712–1721. Sodan jälkeen Wetter palasi tullinhoitajaksi. Hän antoi 1725 Herttoniemen kartanon syytinkioikeutta vastaan pojalleen Abrahamille, jonka kuoleman jälkeen 1737 hän yritti turhaan saada kartanoa takaisin Abrahamin perikunnalta. 

## Lähteet

## Aiheesta muualla
* Tullinhoitaja Petter Wetter oli häikäilemätön liikemies Helsingin Sanomat